Անաստասիա Զավորոտնյուկ

**Անաստասիա Յուրևնա Զավորոտնյուկ** (, ), կինոյի և թատրոնի ռուս դերասանուհի, հեռուստահաղորդավարուհի։ Ռուսաստանի Դաշնության վաստակավոր արտիստուհի (2006)։ «ՏԷՖԻ-2005» մրցանակի դափնեկիր։

## Կենսագրություն
Անաստասիա Զավորոտնյուկը (անձնագրով 1999 թվականից մինչև 2009 թվականը կրել է ամուսնու ազգանունը՝ Ստրյուկովա) ծնվել է 1971 թվականի ապրիլի 3-ին Աստրախանում։ Մայրը՝ Ռուսաստանի ժողովրդական արտիստ Վալենտինա Զավորոտնյուկը, աշխատել է Աստրախանի պատանի հանդիսատեսի թատրոնում։ Հայրը՝ Յուրի Անդրեևիչ Զավորոտնյուկը, եղել է հեռուստառեժիսոր, Ռուսական հեռուստատեսության ակադեմիայի անդամ։ Վաղ տարիքից Անաստասիա Զավորոտնյուկը որոշել է դառնալ թատրոնի դերասանուհի, ազատ ժամանակ զբաղվել է երաժշտությամբ ու պարերով, եղել է «Лотос» պարային անսամբլի անդամ։ Ավարտել է Աստրախանի № 1 մանկական երաժշտական դպրոցը։

1988-1989 թվականներին Անաստասիա Զավորոտնյուկը սովորել է Աստրախանի պետական մանկավարժական ինստիտուտի պատմության ֆակուլտետում, սակայն կիսատ է թողել ուսումն ու ընդունվել Մոսկվայի գեղարվեստական ակադեմիական թատրոնի դպրոց-ստուդիա (Ավանգարդ Լեոնտևի կուրս)։ 1991 թվականին թողարկվել է Անաստասիա Զավորոտնյուկի մասնակցությամբ առաջին ֆիլմը՝ Թամարա Պավլյուչենկոյի «Մաշենկա» կինոնկարը (Նաբոկովի գրքի մոտիվներով), իսկ 1993 թվականին Անաստասիա Զավորոտնյուկը, ավարտելով Մոսկվայի գեղարվեստական ակադեմիական թատրոնի դպրոց-ստուդիան, դարձել է Օլեգ Տաբակովի ղեկավարած թատրոն-ստուդիա։

Նույն թվականին նա հնչյունավորել է Քրիստոֆեր Ռոբինին «Վինի Թուխի նոր արկածները» մուլտֆիլմում։ Թատրոնում աշխատելու տասը տարիների ընթացքում նա խաղացել է 29 ներկայացումներում. նրա ամենասիրելի դերը Վարյայի դերն է «Կրքեր ըստ Բումբարաշի» ներկայացման մեջ։

Դերասանուհին մեծ ճանաչում է ձեռք բերել «Իմ գեղեցիկ դայակը» () սերիալի շնորհիվ, որում նա հայտնվել է բոլորովին պատահաբար. նրան պարզապես զանգահարել են ու առաջարկել դեր սերիալում, որի մասին նա պատկերացում անգամ չի ունեցել։ Ուկրաինական առոգանությունը Զավորոտնյուկը վերցրել է Օլգա Բլոկ-Միրիմսկայայից, ով նրա հետ աշխատում էր նույն թատրոնում։

Դերասանական գործունեությունից բացի Անաստասիա Զավորոտնյուը հանդես է գալիս որպես հեռուստահաղորդավարուհի։ 2005 թվականին նա փոխարինել է Թինա Կանդելակիին՝ վարելով «Լավ երգեր» () հաղորդումը ՍՏՍ հեռուստաալիքով։ Վարել է «Խոհանոց սկսնակների համար» (), «Պարեր աստղերի հետ», «Պարեր սառույցի վրա» հեռուստանախագծերը։ Եղել է «Սառցե դարաշրջան» հեռուստաշոուի հաղորդավար Մարատ Բաշարովի (2008 թվական), Իրինա Սլուցկայայի (2009 թվական) ու Պյոտր Չեռնիշևի (2014 թվական) հետ։ Դմիտրի Դիբրովի հետ վարել է «Ամուսնական խաղեր» (, Առաջին ալիք, 2010) հեռուստաշոուն, Մարատ Բաշարովի հետ՝ «Սառույց և կրակ» (Առաջին ալիք]], 2010) հեռուստաշոուն։

Անաստասիա Զավորոտնյուկը եղել է «Ժողովրդական աստղ» (ТРК Ուկրաինա) հեռուստաշոուի, «Զարմացրու ինձ» (ТВ3) մոգական շոուի, ինչպես նաև «Ոսկե տերև» () թատերական մրցույթի ժյուրիի անդամ։ Միխայիլ Բոյարսկու հետ մասնակցել է «Երկու աստղ» (Առաջին ալիք) հեռուստաշոուին՝ զբաղեցնելով երկրորդ տեղը։ 2012 թվականի սեպտեմբերի 30-ին Առաջին ալիքով եթեր է հեռարձակվել «Նաստյա» հումորային թոք-շոուն։ 2012 թվականի դեկտեմբերի 18-ին Առաջին ալիքը որոշել է փակել այդ հաղորդումը, քանի որ այն ունեցել է ցածր վարկանիշ։

2013 և 2014 թվականներին Անաստասիա Զավորոտնյուկը վարել է «Երկու աստղ» հեռուստաշոուն։ 2014 թվականին նա նկարահանվել է «Ես այլևս չեմ վախենում» () սերիալում։

2016 թվականի դեկտեմբերի 31-ին նա Դմիտրի Կոլչինի հետ վարել է «Բոլոր աստղերն Ամանորին» () շոուն և եղել «Ամանորյա միլիարդ» () շոուի վարողներից մեկը ՆՏՎ հեռուստաալիքով։

### Անձնական կյանք
Անաստասիայի Զավորոտնյուկի առաջին ամուսնությունը գերմանացի գործարար Օլաֆ Շվարցկոպֆի հետ տևել է շուրջ մեկ տարի։

Երկրորդ ամուսնուց՝ գործարար Դմիտրի Ստրյուկովից ունեցել է երկու երեխա՝ Աննան (ծնվել է 1996 թվականի հունվարի 14-ին) և Մայքլը (ծնվել է 2000 թվականի հուլիսի 13-ին)։ Այդ ամուսնության ընթացքում Անաստասիա Զավորոտնյուկը երեք տարվա ընթացքում երկար ժամանակ է անցկացրել ԱՄՆ-ում՝ զբաղվելով անշարժ գույքի առևտրով Լոս Անջելեսում և Չիկագոյում։

2006 թվականից մինչև 2008 թվականի փետրվարի 14-ը հանդիպել է դերասան Սերգեյ Ժիգունովի հետ։

2008 թվականի սեպտեմբերի 22-ին Անաստասիա Զավորոտնյուկն ամուսնացել է գեղասահորդ Պյոտր Չեռնիշևի հետ։ 2018 թվականի հոկտեմբերին ծնվել է նրանց դուստրը՝ Միլա Չեռնիշևան։

### Հիվանդություն և մահ
2019 թվականի օգոստոսի կեսերից դադարել է մասնակցել թատերական ներկայացումների։ 2019 թվականի հոկտեմբերի 15-ին դերասանուհու մտերիմներից հայտնել են, որ Զավորոտնյուկը բուժման կուրս է անցնում։

2020 թվականի մայիսի 14-ին հայտնի է դարձել, որ Անաստասիա Զավորոտնյուկի մոտ հայտնաբերվել է գլխուղեղի ուռուցքի ագրեսիվ ձև՝ գլիոբլաստոմա։ Այդ մասին ասել է Ռուսաստանի գիտությունների ակադեմիայի Վ. Ա. Էնգելհարդտի անվան մոլեկուլային կենսաբանության ինստիտուտի տնօրեն Ալեքսանդր Մակարովը։

Մահացել է 2024 թվականի մայիսի 30-ի գիշերը Մոսկվայի հոսպիսում։  Թաղվել է Տրոեկուրովյան գերեզմանատանը։

## Արվեստ
### Ֆիլմագրություն

### Դերեր թատրոնում
* «Կրքեր ըստ Բումբարաշի» – *Վարյա*
* «Սովորական պատմություն» – *Նադենկա*
* «Билокси-блюз» – *Դեզզի*
* «Նավաստիների լռություն» – *Տանյա*
* «Միֆ Դոն Ժուանի մասին» – *Ժանետ*
* «Գիժը» – *Տանյա*, *Օլյա*
* «Անեկդոտներ» – *Կատիշ*
* «Прощайте… и рукоплещите» – *Մարիանա*
* «Էլի Վան Գոգ» – *աղջիկ կլինիկայում*
* «Բախտախնդիր Ֆելիքս Կրուլի խոստովանությունները» – *Էլինոր Տվենտիմեն*
* «Վտանգավոր կապեր» – *Էմիլի*
* «Վերջինները» – *Նադեժդա*
* «Սեքս, սուտ և տեսանյութ» – *Սինտիա Բիշոպ*
* «Ընթրիք հիմարի հետ»
* «Ամեն ինչ ինչպես մարդկանց մոտ» – *Սյուզետա*
* «100 իեն ծառայության համար»
* «Ամեն օր բարեկենդան չի լինի», Ալեքսանդր Օստրովսկի – *Ագնիա*
* «Աստղային ժամ տեղի ժամանակով»
* «Ապուշը», Ֆեոդոր Դոստոևսկի
* «Ամեն իմաստունի մեջ պարզություն կա», Ալեքսանդր Օստրովսկի
* «Հատակում», Մաքսիմ Գորկի
* «Հին թաղամաս»
* «Երրորդն ավելորդ է»
* «Բոլոր տղամարդիկ անում են դա»

### Հեռուստատեսություն
* «Լավ երգեր» ()
* «Խոհանոց սկսնակների համար» ()
* «Պարեր աստղերի հետ» ()
* «Պարեր սառույցի վրա» ()
* «Սառցե դարաշրջան» ()
* «Ամուսնական խաղեր» ()
* «Սառույց և կրակ» ()
* «Մեծ մրցավազքեր» ()
* «Смачна ліга»
* «Փառքի րոպե» ()
* «Նաստյա» ()
* «Երկու աստղ» ()
* «Ֆորտ Բոյար» ()
* «Ինչպես երկու կաթիլ» ()
* «Դելֆինների հետ միասին» ()
* «Նոր առավոտ» ()
* «Կինոշոու» ()

### Տեսահոլովակ
* 2014 – «Только любовь починит» (Բի-2, OST «Մայրեր 3» ()

### Մուլտֆիլմեր
* 1992-1993 − «Վինի Թուխի նոր արկածները» (), հնչյունավորել է Քրիստոֆեր Ռոբինին

## Ճանաչում
### Պետական պարգևներ
* 2006 – «Ռուսաստանի Դաշնության վաստակավոր արտիստի» պատվավոր կոչում – *արվեստի բնագավառում ունեցած ներդրման համար*

### Հասարակական մրցանակներ
* 2005 – «Ոսկե Օստապի» մրցանակի դափնեկիր «Կնոջ լավագույն կատակերգական դեր» անվանակարգում – *«Իմ գեղեցիկ դայակը» կատակերգական հեռուստասերիալում դայակ Վիկտորյա Պրուտկովսկայայի դերակատարման համար*
* 2005 – «Տարվա շապիկ» մրցանակի դափնեկիր «Տարվա հայտնություն» անվանակարգում
* 2005 – «Top X Sexy» մրցանակի դափնեկիր «Ամենասեքսուալ դերասանուհի» անվանակարգում
* 2005 – «ՏԷՖԻ-2005» ազգային հեռուստատեսային մրցանակի դափնեկիր «Դեմքեր» կատեգորիայի «Կնոջ դերակատար հեռուստատեսային ֆիլմում/սերիալում» – *«Իմ գեղեցիկ դայակը» կատակերգական հեռուստասերիալում դայակ Վիկտորյա Պրուտկովսկայայի դերակատարման համար*
* 2005 – «Glamour» ամսագրի մրցանակի դափնեկիր «Տարվա հեռուստատեսային դերասանուհի» անվանակարգում (Ռուսաստան)
* 2005 – «Ոսկե յոթնյակ» մրցանակի դափնեկիր «Հայրենական դերասանուհի սեքս-սիմվոլ» անվանակարգում
* 2006 – «Հեռուստաշաբաթ» մրցանակի դափնեկիր «Տարվա լավագույն հեռուստադերասանուհի» անվանակարգում
* 2007 – «Ոսկե յոթնյակ» մրցանակի դափնեկիր «Լավագույն դերասանուհի» անվանակարգում
* 2007 – ԱԴԾ երկրորդ մրցանակի դափնեկիր «Դերասանական աշխատանք» անվանակարգում – *«Ապոկալիպսիսի կոդը» գեղարվեստական ֆիլմում ԱԴԾ սպայի դերը կատարելու համար*
* 2008 – «Ոսկե յոթնյակ» մրցանակի դափնեկիր «Լավագույն դերասանուհի» անվանակարգում

## Ծանոթագրություններ

## Արտաքին հղումներ
* 
* 
* 

Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:ՏԷՖԻ մրցանակի դափնեկիրներ